உரிச்சொல்
'''உரிச்சொல்''' என்பது, ஒன்றுக்கு ஒன்று உரிமை உடையதாகத் திகழும் சொல்.&lt;ref&gt;உரிமை என்பது உறவால் தோன்றும் உரிமை. கணவன், மனைவி, தாய், தந்தை, மாமன், மைத்துனன், அத்தை, மாமி, அண்ணன், தம்பி, அக்கா, தங்கை - என்றெல்லாம் உறவால் உரிமை பெறுவது போன்று சொற்களிலும் உரிமை பூண்டு நிற்கும் நிலைமை&lt;/ref&gt; ஒரு சொல்லானது பல பொருள்களுக்கு உரிமை பூண்டு நிற்கும்போதும், பல சொற்கள் ஒரு பொருளுக்கு உரிமை பூண்டு நிற்கும்போதும் உரிச்சொல் நிலையினைப் பெறுகிறது. இது பெயர்ச்சொல்லாகவோ, வினைச்சொல்லாகவோ, பெயருக்கு அடைமொழியாகவோ, வினைக்கு அடைமொழியாகவோ, பெயருக்கும் வினைக்கும் பொதுவானதாகவோ இருக்கும்.&lt;ref&gt;உரிச்சொல் கிளவி விரிக்கும் காலை,&lt;br /&gt;இசையினும் குறிப்பினும் பண்பினும் தோன்றி,&lt;br /&gt;பெயரினும் வினையினும் மெய் தடுமாறி,&lt;br /&gt;ஒரு சொல் பல பொருட்கு உரிமை தோன்றினும்,&lt;br /&gt;பல சொல் ஒரு பொருட்கு உரிமை தோன்றினும்,&lt;br /&gt;பயிலாதவற்றைப் பயின்றவை சார்த்தி,&lt;br /&gt;தம்தம் மரபின் சென்று நிலை மருங்கின்,&lt;br /&gt;எச் சொல் ஆயினும், பொருள் வேறு கிளத்தல். (தொல்காப்பியம் - உரியியல் 1)&lt;/ref&gt;&lt;ref&gt;பல்வகைப் பண்பும் பகர்பெயர் ஆகி&lt;br /&gt;ஒருகுணம் பலகுணம் தழுவிப் பெயர்வினை&lt;br /&gt;ஒருவா செய்யுட்கு உரியன உரிச்சொல் (நன்னூல்: 442)&lt;/ref&gt;
 
 ==ஒப்பீட்டு விளக்கம்==
 தமிழில் உரிச்சொல் முழுச்சொல்லாகவும் குறைசொல்லாகவும் வரும். [[தொல்காப்பியர்]] சொல்லதிகாரம் உரியியலில் 120 உரிச்சொற்களைக் குறிப்பிடுகிறார்.
 * செல்லல், இன்னல், இன்னாமையே.&lt;ref&gt;(தொல்காப்பியம் 3-302)&lt;/ref&gt; - இது முழுச்சொல்லாக வந்த உரிச்சொல் வகை.
 * தடவும் கயவும் நளியும் பெருமை.&lt;ref&gt;(தொல்காப்பியம் 3-320)&lt;/ref&gt; - தடமருப்பு எருமை, கயவாய் மதகு, நளியிரு முந்நீர் - இவற்றில் தட, கய, நளி என்னும் உரிச்சொற்கள் குறைசொற்களாக உள்ளன.
 
 ==பாகுபாடும் விளக்கமும்==
 [[பெயர்ச்சொல்]], [[வினைச்சொல்]], [[இடைச்சொல்]], &quot;உரிச்சொல்&quot; என்ற நான்கு வகைச்சொற்களின் வரிசையில் &quot;உரிச்சொல்&quot; இறுதியாக வருகிறது. உரிச்சொல்லானது, [[பெயர்ச்சொல்|பெயர்ச் சொற்களையும்]] [[வினைச்சொல்|வினைச் சொற்களையும்]] விட்டு நீங்காதனவாய் வரும். பெயருக்கு அல்லது வினைக்கு உரிய பன்மையை உணர்த்தும். அதாவது, [[பொருள்|பொருளுக்குரிய]] பண்புகளைக் குறிப்பதாகும்.  &quot;உரி&quot; என்னும் அடைமொழியைச் &quot;சொல்&quot; என்பதனோடு சேர்த்து &quot;உரிச்சொல்&quot; என்றனர்.
 
 ==உரிச்சொல்லின் வகைகள்==
 உரிச்சொல் இருவகைப்படும்
 * ஒருபொருட்குறித்த பலசொல்
 * பலபொருட்குறித்த ஒருசொல்
 
 சான்று:
 
 ''ஒரு பொருள் குறித்த பல சொல்''
 
 * சாலப்பேசினான்.
 * உறுபுகழ்.
 * தவஉயர்ந்தன.
 * நனிதின்றான்.
 
 இந்நான்கிலும் வரும், சால, உறு, தவ, நனி என்னும் உரிச்சொற்கள் மிகுதி என்னும் ஒரேபொருளையுணர்த்துவன.
 
 ''பலபொருட்குறித்த ஒருசொல்''
 
 * கடிமனை - காவல்
 * கடிவாள் - கூர்மை
 * கடிமிளகு - கரிப்பு
 * கடிமலர் - சிறப்பு
 
 இந்நான்கிலும்வரும் கடி என்னும் உரிச்சொல் - காவல், கூர்மை, கரிப்பு, சிறப்பு முதலிய பலபொருள்களையுணர்த்தும்
 
 ==உரிச்சொல் குறிப்பவை==
 உரிச்சொல் குறிக்கும் பண்புகள் பின்வருமாறு:
 
 ===உயர்திணைப் பண்புகள்===
 உடம்போடு கூடிய உயிர்களின் குணங்கள் 32 என்று கூறுகின்றார் நன்னூலார் (நூற்பா 452).அவை,
 # அறிவு
 # அருள்
 # ஆசை
 # அச்சம்
 # மானம்
 # நிறைவு
 # பொறை (பொறுமை)
 # ஓர்ப்பு (தெளிவு) 
 # கடைப்பிடி
 # மையல் (மயக்கம்) 
 # நினைவு
 # வெறுப்பு 
 # உவப்பு (மகிழ்வு)
 # இரக்கம்
 # நாண்
 # வெகுளி (கோபம்)
 # துணிவு
 # அழுக்காறு (பொறாமை) 
 # அன்பு
 # எளிமை 
 # எய்த்தல் (சோர்வு)
 # துன்பம்
 # இன்பம் 
 # இளமை 
 # மூப்பு
 # இகல் (பகை), 
 # வென்றி (வெற்றி)
 # பொச்சாப்பு (பொல்லாங்கு) 
 # ஊக்கம் 
 # மறம்
 # மதம் (வெறி)
 # மறவி (மறதி) ஆகிய இவையும் இவை போன்ற பிறவும் உயிர்களின் பண்புகளாகும். இவை தொல்காப்பியம் மெய்ப்பாட்டியல் பகுதியில் காட்டப்பட்டுள்ளன.
 
 ===அஃறிணைப் பண்புகள்===
 நன்னூல், 454-ஆவது நூற்பா அஃறிணைப் பண்புகளைப் பின்வருமாறு வகைப்படுத்துகின்றது.
 =====வடிவங்கள்=====
 # வட்டம்
 # இருகோணம்
 # முக்கோணம்
 # சதுரம் முதலிய பலவகைளும்
 
 =====நாற்றங்கள்=====
 # நறுநாற்றம் 
 # துர்நாற்றம்
 
 =====வண்ணங்கள்=====
 # வெண்மை
 # செம்மை (சிவப்பு)
 # கருமை
 # பொன்மை (மஞ்சள்)
 # பசுமை
 
 =====சுவைகள்=====
 # கைப்பு (கசப்பு)
 # புளிப்பு
 # துவர்ப்பு
 # உவர்ப்பு
 # கார்ப்பு (காரம்)
 # இனிப்பு
 
 =====எட்டு ஊறுகள் அல்லது தொடு உணர்வுகள்=====
 # வெம்மை (வெப்பம்)
 # தண்மை (குளிர்ச்சி)
 # மென்மை, வன்மை
 # நொய்மை (நைதல்)
 # திண்மை
 # இழுமெனல் (வழவழப்பு)
 # சருச்சரை (சொரசொரப்பு)
 
 ===இரண்டிற்கும் பொதுவான பண்புகள்===
 உலகில் தோன்றியுள்ள எல்லாப் பொருள்களுமே ஒன்பது பண்புகளைக் கொண்டிருக்கும். (நன்னூல்,455).
                                                    
 # தோன்றல்
 # மறைதல் 
 # வளர்தல்
 # சுருங்கல்
 # நீங்கல்
 # அடைதல்
 # நடுங்கல்
 # இசைத்தல்
 # ஈதல்
  
 ==மேலும் காண்க==
 * [[தமிழிலக்கணம்]]
 * [[பெயருரிச்சொல்]]
 * [[வினையுரிச்சொல்]]
 * [[இலக்கணம்]]
 * [[ஆங்கிலவிலக்கணம்]]
 * [[பெயர்ச்சொல்]]
 * [[வினைச்சொல்]]
 * [[இடைச்சொல்]]
 * [[மொழி]]
 
 ==மேற்கோள் குறிப்புகள்==
 {{Reflist}}
 
 ==வெளி இணைப்புகள்==
 * http://www.tamilvu.org/courses/degree/a021/a0214/html/a0214111.htm
 
 [[பகுப்பு:சொல்லிலக்கணம்]]